《寿藏十韵》
宋代·叶茵

门限何须铁，因为浅近谋。
假令长富贵，消得几春秋。
寿固缘心地，人谁免首丘。
子能忘后虑，是亦慕前修。
茧室名犹在，鱼山志可求。
回冈许埋骨，吉兆协牛眠。
懒作化台号，何妨引客游。
不愁饱蝼蚁，量喜近松楸。
物变终於尽，吾生行且休。
年年春色裹，洗勺听溪流。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。